Diari Oficial de la Generalitat Valenciana


Sumari del DOGV 1653, del 30-10-1991 (1991/823070)

ORDRE de 30 de setembre de 1991, de la Conselleria d'Economia i Hisenda, per la qual s'acorda cedir al Consorci Provincial per als Serveis de Prevenció, Extinció d'Incendis i Salvaments de Castelló l'ús d'un vehicle de rescat en altura (braç telescòpic articulat).
------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/09/30/(3)/dof/vci/html**

### Dades del document

Número de DOGV
:   1653

Data del DOGV
:   30-10-1991

Secció del DOGV
:   DISPOSICIONS GENERALS

Número del document
:   1991/823070


Data del document
:   30-09-1991

Organisme emissor
:   Conselleria d'Economia i Hisenda

Tipus de document
:   Ordre

Ordre de 30 de setembre de 1991, de la Conselleria d'Economia i Hisenda, per la qual s'acorda cedir al Consorci Provincial per als Serveis de Prevenció, Extinció d'Incendis i Salvaments de Castelló l'ús d'un vehicle de rescat en altura (braç telescòpic articulat).  
La Direcció General d'Interior de la Conselleria d'Administració Pública ha proposat la cessió al Consorci Provincial per als Serveis de Prevenció, Extinció d'Incendis i Salvaments de Castelló l?ús d'un vehicle de rescat en altura (braç telescòpic articulat).  
U cessió del vehicle esmentat es considera necessària perquè l?utilitzen els serveis d'emergència del consorci provincial.  
Vist, en sentit ampli, el que disposen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, quant a la cessió gratuïta de béns per a fins d'utilitat pública i interès social.  
Vistes les competències que, en virtut del que disposa l'article 56-3 de la llei esmentada, corresponen a la Conselleria d'Economia i Hisenda, en relació amb els vehicles propietat de la Generalitat Valenciana.  
ORDENE:  
Article primer  
Cedir al Consorci Provincial per als Serveis de Prevenció, Extinció d'Incendis i Salvaments de Castelló l?ús d'un vehicle de rescat en altura (braç telescòpic articulat), núm. de bastidor WDB62303315362741 perquè l'utilitzen els serveis d'emergència del consorci provincial.  
Article segon  
La cessió s'efectua per un termini de deu anys, sempre que es complesca la finalitat assenyalada en l'article anterior, i, transcorregut aquest, es podrà mantenir la cessió durant la resta de vida útil del vehicle.  
Article tercer  
El Consorci Provincial per als Serveis de Prevenció, Extinció d'Incendis i Salvaments de Castelló es compromet en aquesta cessió a:  
- Disposar del personal idoni per a la utilització del vehicle per cadascuna de les seues seccions o unitats d'intervenció.  
- Conservar-lo amb suficients garanties de seguretat, a fi d'evitar-ne la pèrdua, robament, deteriorament o destrucció.  
- Utilitzar-lo en totes les actuacions que es considere necessari, ocorregudes en el seu àmbit territorial d'actuació o altres i, si és el cas, a requeriment de les autoritats competents en matèria de protecció civil.  
- Fer-se càrrec de totes les despeses de conservació i manteniment del vehicle i de les assegurances corresponents.  
Article quart  
La cessió queda condicionada a la utilització dels vehicles pels serveis d'emergència del Consorci Provincial per als Serveis de Prevenció, Extinció d'Incendis i Salvaments de Castelló a les necessitats d'aquest departament per a usar-lo en altres finalitats.  
Article cinqué  
Aquesta cessió es formalitzarà en la corresponent acta de lliurament que serà subscrita per la persona en qui delegue el President del Consorci Provincial per als Serveis de Prevenció, Extinció d'Incendis i Salvaments de Castelló i pel Director General d'Interior de la Conselleria d'Administració Pública.  
València, 30 de setembre de 1991.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI